తెలంగాణలో మహిళా తహసీల్దార్ దారుణహత్య WATCH LIVE TV
ధోనీలా ఎవరూ అంచనా వేయలేరు..!
మైదానంలో ఓ బౌలర్ సామర్థ్యాన్ని మహేంద్రసింగ్ ధోనీ అంచనా వేసినట్లు మరెవరూ వేయలేరని
TNN | Updated:
Aug 30, 2017, 01:36PM IST
మైదానంలో ఓ బౌలర్ సామర్థ్యాన్ని మహేంద్రసింగ్ ధోనీ అంచనా వేసినట్లు మరెవరూ వేయలేరని భారత చైనామన్ బౌలర్ కుల్దీప్ యాదవ్ ప్రశంసించాడు. శ్రీలంకతో గురువారం నాలుగో వన్డే జరగనున్న నేపథ్యంలో కుల్దీప్ యాదవ్ మీడియాతో మాట్లాడాడు. ఇప్పటికే ఐదు వన్డేల సిరీస్&zwnj;ని భారత్ 3-0తో చేజిక్కించుకున్న నేపథ్యంలో ఇక మిగిలిన రెండు వన్డేలకి రిజర్వ్ బెంచ్&zwnj;లోని ఆటగాళ్లకి ఛాన్సిస్తామని కెప్టెన్ కోహ్లి మూడో వన్డే విజయం అనంతరం ప్రకటించాడు. దీంతో ఈ వన్డే సిరీస్&zwnj;లో ఒక మ్యాచ్&zwnj; కూడా ఆడని కుల్దీప్ యాదవ్&zwnj;&zwnj;కి గురువారం చోటు ఖాయంగా కనిపిస్తోంది. ఈ వన్డేతో ధోనీ తన కెరీర్&zwnj;లో 300వ వన్డే మైలురాయిని అందుకోబోతున్నాడు.
&lsquo;మ్యాచ్ సమయంలో ధోనీ వీలైనంత ఎక్కువగా బౌలర్లతో చర్చిస్తుంటాడు. వికెట్ల వెనక ఉంటూనే అతను బౌలర్ సామర్థ్యాన్ని చక్కగా అంచనా వేస్తాడు. నేను గత ఆరు నెలలుగా ధోనీని చాలా దగ్గర నుంచి గమనిస్తున్నాను. అతని అంచనా సామర్థ్యాన్ని ఎవరితోనూ పోల్చలేం. అతను కెరీర్&zwnj;లో 300వ వన్డే ఆడుతున్న సమయంలో నేను జట్టులో ఉండటం నిజంగా నా అదృష్టం. అలాంటి దిగ్గజ ఆటగాడితో కలిసి ఆడితే చాలా కొత్త విషయాల్ని నేర్చుకోవచ్చు&rsquo; అని కుల్దీప్ యాదవ్ వెల్లడించాడు.